Brebuko Monasterioa

Brebuko monasterioa (), Errumanian, Matei Basarab Valakiako printzearen erregealdikohttps://www.rri.ro/es_es/lugares_turisticos_en_el_distrito_de_prahova-2555803 eta XVII. mendeko errumaniar artearen lan arkitektoniko garrantzitsuenetako bat da. 1640an hasi ziren eraikitzen. Monasterio ortodoxo errumaniarra gaur egungo Brebu herrian dago, Prahova konderrian. Bucegi eta Grohoti mendien ondoan dago.https://satulbanului.ro/to-see-articles/curtea-domneasca-brebu/

 Ezaugarriak 
Brebuko multzo arkitektonikoa Errumaniako Erdi Aroko monumentu bat da, hasierako formari nabarmen eutsi diona. Monasterioko kapera Dealu monasteriokoaren antzekoa da. Honek, ordea, galdu egin ditu bere igeltsua eta bere jatorrizko freskoak. Hiru kupula ditu. Elizaren hormek bi metroko lodiera dute, eta harri eta adreilu egosiz eginda daude.

Geratzen den kanpoko apaindura garai honetako Valakia garaiko arkitektura-artearen ezaugarria da, eta nahiko soila da. Apaingarrietako batzuk Moldaviako aro gotiko berantiarrekoen antzekoak dira. Kaperaren barruko dekorazioa 1843koa da. Ondoren, 1901-1902 urteetan, Sava Hențiak zaharberritu zuen.

Monasterioaren bizitegi-eremua elkarren artean komunikatzen diren bederatzi logelak eta egongela batek osatzen dute. Solairuarte bat ere badago, upeltegiekin. Monasterioko atari-dorre nagusia nahiko handia da, eta Errumaniako mota horretako eraikinen artean adibiderik ederrenetako bat da. Multzoaren hegoaldean dago, eta hiru maila ditu, guztira 20 metro inguruko altuerarako. Hirugarren mailak kanpaiak babesten ditu. Dorrearen kanpoko hormen zati bat Sava Hențiak margotu zuen XX. mendearen hasieran.

Monasterioa, harriz eta adreilu egosiz egindako forma oktogonal irregularreko sei metroko horma batez inguratuta dago. Eranskinak multzoaren mendebaldean daude, eta gaur egun erorkinak baino ez daude.

 Eraikinak 
Monasterioan lau eraikin daude:
 Kanpandorrea.
 Goiaingeruen eliza
 Printze-etxea.
 Atari monumentala.

 Iruditegia 

 Erreferentziak 

 Kanpo estekak 
 Monasterio begira dagoen webcam.

Kategoria:Errumaniako monasterioak
Kategoria:Prahova konderria
Kategoria:Errumaniako monumentuak
Kategoria:Monasterio ortodoxoak
Kategoria:XVII. mendean amaitutako eraikinak